Subject: Kutsume teid esitama omapoolse pakkumuse rakendusuuringu „Lühiajalise üüri turg Eestis“ teostamiseks
From: Aleksandr Michelson - MKM <[email-masked]>
To: "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <he
Cc: Külli Kraner - MKM <[email-masked]>, Kati Kikas - MKM <[email-masked]>
Date: Tue, 8 Oct 2024 09:19:26 +0000

Tere!
Kutsume teid esitama omapoolse pakkumuse rakendusuuringu „Lühiajalise üüri turg Eestis“ teostamiseks.
Lühiajalise majutuse üüriteenuse turg (edaspidi lühiajalise üüri turg) kasvab Eestis kiiresti nagu ka teistes riikides üle maailma ning meil on vaja ülevaadet majutusplatvormidel toimuva, peamiste trendide ja turusuundumuste ning õigusliku keskkonna muutuste ja turu mõjude kohta. Andmed lühiajalise üüri turu kohta on osalised, andmeallikad on erinevad ja osaliselt kattuvad, mistõttu turu pakkumise ja nõudluse kohta puuduvad usaldusväärsed andmed.
Eesti lühiajalise üüri turu mõju kohta puudub ülevaade (mõju elamumajandusele ja eluaseme kättesaadavusele, sh pikaajalisele üüriturule, tööturule, elukeskkonnale, turismi arengule ja ettevõtlusele). Eestis ei ole seda mõju seni hinnatud, v.a Tallinna vanalinna uuringu raames läbiviidud elanike küsitlused ja intervjuud ning Eurobaromeetri küsitlused. Osades piirkondades on signaale probleemide olemasolust, kuid andmete puudumise tõttu ei ole selgust probleemi olemasolu, ulatuse ja sekkumisvajaduse kohta.
Töö eesmärgiks on välja töötada Eesti olude ja eripäradega arvestav lühiajalise üüri turu kontseptsioon ja metoodika turu seisu ja sotsiaal-majanduslike mõjude hindamiseks, millest lähtuvalt on võimalik kujundada poliitikameetmeid. Töö eeldatav maksumus on 105 000 eurot, millele lisandub käibemaks.
Täpsem töö kirjeldus on toodud lisas 1 „Lähteülesanne“. Pakkumuste hindamine toimub vastavalt pakkumuste hindamise metoodikale (lisa 2). Ühtlasi saadame teile hanketulemusena sõlmitava lepingu projekti (lisa 3).
Pakkumuste esitamise tähtaeg on 29.10.2024. Pakkumus palun esitada e-posti aadressil [email-masked]<mailto:[email-masked]>.
Küsimuste ja täiendava informatsiooni soovi korral palume need esitada kirjalikult e-posti aadressil [email-masked]<mailto:[email-masked]>.
Lisad:
Lisa 1 Lähteülesanne
Lisa 2 Pakkumuste hindamise metoodika ja eduka pakkumuse valimine
Lisa 3 Lepingu projekt

Lugupidamisega

Aleksandr Michelson, PhD
turisminõunik
Majandus- ja Kommunikatsiooniministeerium